**איך נבנה תוכנית עבודה עם שבט ונעבוד איתה? | יחידת בחירה ליום ד' רכזי/ות אשכול 09/10**

**מסר מרכזי –** כדי ללוות את השבטים שלנו בצורה המיטבית אנחנו צריכים/ות שיהיה לנו ברור מה התוצאה הסופית של התהליך שאנחנו מובילים/ות ומה נרצה לראות בסופו. בנוסף, ישנה הבנה כי התנאים בשבטים אינם בהכרח אידיאליים ומקשים עלינו לקדם תוכנית עבודה ישימה ואפקטיבית, לכן נרצה לעבוד לפי מודל חשיבה תוצאתית ובאמצעותו לעצב את תוכנית העבודה בהתאם לתנאים הקיימים.

**מתודה 1 – ייצוג:**

נחלק לרכזים/ות טבלה עם מדדים לבחינת שבטים. נבקש מכל אחד/ת לסמן בהתאם לשבט אחד שהם/ן מלווים/ות איפה היו רוצים/ות לראות את השבט הזה בהתאם לכל תחום בסוף השנה (בלי להתייחס יותר מדי לאיפה השבט נמצא היום אבל לא לסמן הכי גבוה על כל מדד).

זמן: 5 דק' | ציוד: מדבקות/ טושים | נספחים: [גרף מצב השבט.pptx](https://zofimil-my.sharepoint.com/%3Ap%3A/g/personal/danakl_zofim_org_il/EfKF7oXHk3ZCmZjob5Ab2x4B3aZBijSqfDd4cSpjf_Cx8g?e=iZe0UB)

**מתודה 2 – דיון בשאלה:**

* מה מאתגר אותנו בבניית תוכנית עבודה?
* מה מאתגר אותנו בעבודה עם תוכנית עבודה? איפה היא מגבילה אותנו? איפה מאפשרת לנו?
* במצב הנוכחי של התנועה (חוסר בכוח אדם, המצב במדינה וכו) מה הקושי שלנו בבניית תוכנית עבודה ומעקב אחריה?

זמן: 10 דק' | ציוד: אין | נספחים: אין

**מתודה 3 – הסבר:**

נסביר לרכזים/ות את מודל חשיבה תוצאתית. על פי מודל זה, אנחנו רגילים לחשוב בתהליכים של שינוי בסכמה של:

משהו שנרצה לקדם/ לשנות – תשומות: מה המשאבים הקיימים ברשותנו כדי לקדם את הנושא – תהליכים – באילו צעדים ננקוט כדי לקדם את המטרות שלנו – תוצאות מה נרצה לראות בשטח. בגלל זה הרבה פעמים כשנמלא טבלה כמו זו שמילאנו בטבלה הראשונה קודם כל נסמן איפה השבט נמצא היום ואחר כך לאן נרצה שהשבט יגיע.

במודל הזה נרצה לשנות את אופן החשיבה:

אימפקט: מה נרצה להשיג מהתהליך, כיצד תיראה תמונה אידיאלית של השלמת התהליך – תהליכים: באילו תהליכים ננקוט על מנת להשיג את התוצאה הרצויה – תשומות: אילו תשומות נצטרך על מנת לייצר את התהליכים.

חשוב להדגיש שהמודל לא מייצר מציאות אידיאלית בה אין מחסומים – היא לא תייצר לנו מרכזים בוגרים יש מאין, אבל תזכיר לנו מה הדברים שאנחנו רוצים לקדם וכיצד נצטרך לחלק את המשאבים שלנו, על מה נרצה לשים דגש.

**תפקידנו כרכזי/ות אשכול הוא לוודא שכלל התהליכים המתקיימים בשבט תואמים את האימפקט שנרצה לייצר.**

זמן: 10 דק' | ציוד: טוש ללוח | נספחים: אין

**מתודה 4 – עשייה:**

נחלק לרכזים/ות חוברת עבודה לבניית תוכנית עבודה לאותו שבט. ניתן להתחיל את העבודה בסימון המצב הקיים בשבט על הטבלה מהמתודה הראשונה כדי להבין את הפער בין הרצוי למצוי.

זמן: 20 דק' | ציוד: עטים | נספחים: חוברת עבודה